DA  LI  VEROVATI  U  HOROSKOP ?


J a n   V a r e c a

U današnje vreme teško se mogu naći novine ili TV kanal a da na svojim stranicama ili programu nema  astrološkog horoskopa. Ova stara “okultna umetnost” je postala veoma popularna u našem 20 veku. Ona nudi odgovore na pitanja koje sebi čovečanstvo postavlja vekovima: Ko sam ja?  I šta će se dogoditi u budućnosti?

ŠTA  JE  ASTROLOGIJA?

Astrologija  smatra da pozicije zvezda i planeta imaju direktan uticaj na ljude i događaje. Nečiji život se može predvideti pomoću  načinjene za njega astrološke karte - horoskopa. Karta  se pravi računanjem i određivanjem pozicija zvezda i planeta u vreme rođenja dotične osobe.  Zatim se ovo vreme menja u zvezdano vreme i prema astrološkom priručniku gleda se u kom položaju su bile zvezde i planete u odnosu na zemlju.

Astrologija se svrstava u okultno, jer želi otkriti i saznati sakrivene stvari koje čoveku nisu dostupne i u koje ne može da ima pristup. Zašto ljudi veruju u horoskop? Osim interesa za budućnost, jedan od odgovora na ovo pitanje može biti, da horoskop ponekad i pogodi stvar, koliko se to može smatrati pogotkom. čitajući horoskop može se zapaziti, široka i dvosmislena priroda izjava koje se mogu ispuniti ili delimično ispuniti. Osoba koja čita horoskop dolazi sa određenom spremnošću da u to veruje. Ovakav stav vodi do autosugestije da dotična osoba uredi svoj život prema horoskopu i rezlutat toga je ispunjenje horoskopa.

PRIGOVORI  ASTROLOGIJI

Astrologiju možemo odbaciti ne samo kao nebiblijsku već i kao nenaučnu. Nauka i sama logika stavlja ozbiljne prigovore protiv ove okultne veštine. Evo nekih:

1. Problem autoriteta

Ne postoji nikakav zakon ili pravilo koje bi dokazalo pouzdanost horoskopa. Astrolozi koji prave horoskope su sami sebi vrhunski autoriteti za verodostojnost horoskopa. Na taj način oni postaju žrtve vlastitog sistema ne samo zbog njegove verodostojnosti već i pitanjem da li ga se sami pridržavaju?

2. Različiti sistemi

Problem autoriteta je mali u odnosu na to da u astrologiji postoje različiti sistemi - načini kako uraditi horoskop. Ovi sistemi su u protivrečnosti jedni sa drugima, što nalaže pitanje kojem načinu i horoskopu verovati? Astrolog na istoku neće na isti način praviti i tumačiti horoskop kao njegov kolega na zapadu. Opet samo na zapadu ne postoji jedinstvo sistema. Neki izrađuju hroskope sa 8, 12, 14 ili sa 24 znaka zodijaka. Čovek može ići kod dva različita astrologa i dobiti dva različita horoskopa. Takođe dnevni horoskopi u različitim novinama su u redovnoj suprotnosti.

3. Zemlja u centru

Astrologija se temelji na predpostavci da planete kruže oko Zemlje ili na tako zvanoj geocentričnoj teoriji. Danas znamo da sve planete zajedno sa Zemljom kruže oko Sunca - heliocentrična teorija. Pošto astrolozi temelje svoje predpostavke na geocentričnoj teoriji one su poljuljane, a zaključci  pogrešni.

4. Manjak planeta

Većina horoskopa se izrađuje na predpostavci da postoji sedam planeta - oni računaju sunce i mesec. U staro vreme Uran, Neptun i Pluton nisu bili vidljivi golim okom. Posledica toga jeste da današnji astrolozi temelje svoj sistem na broju od sedam planeta. Oni pokušavaju da isprave i izmene sistem, ali u tome su vrlo nesložni, protivrečni.

5. Blizanci

Rođenje blizanaca jeste ozbiljan problem za astrologe. Pošto su rođeni u isto vreme i na istom mestu, po horoskopu bi trebali imati i istu sudbinu. Na žalost po astrloge to nije slučaj. U životu možemo videti da oni mogu da žive potpuno dva različita života i biti različitih karaktera.

6. Ograničena perspektiva

Astrologija je nastala u području blizu ekvadora (nekadašnja Mesopotamija, sadašnji Irak, Iran) te  ne uzima u obzir one koji žive na geografskoj širini gde se znakovi zodijaka ne pojavljuju u istim vremenskim periodima.

7. Netačno vreme rođenja

Horoskop se računa od vremena rođenja osobe, a ne od vremena začeća. Logično bilo bi da zvezde imaju uticaj na ljudsku sudbinu odmah posle začeća. Koliko ljudi ima garanciju, da može znati tačno vreme svog začeća?

ASTROLOGIJA  I  BIBLIJA

Videli smo šta o astrologiji - horoskopima kaže nauka i logika. Pogledajmo sada šta o tome kaže Biblija - knjiga koja je starija od astrologije. Biblija upozorava ljude da se ne oslanjaju na astrologe i njihove horoskope, 5.Moj.18:10-13 

“Neka se ne nađe u tebe...ni vračar, ni koji gata po zvezdama... Jer je gad pred Gospodom ko god tako čini.” 

U knjizi Proroka Isaije 47:13-14: čitamo:

“Neka ustaju sad i nek te spasu ti koji nebo znaju i zvezde gledaju, koji po novom mesecu proriču sve što ima da te snađe! Gle oni su kao slama, oganj ih proždire!“

Drugo upozorenje čitamo u proroku Jeremiji 10:2:

"Ovako govori Gospod: Ne idite putem naroda i od znaka nebeskih ne plašite se, jer se od njih narodi (bezbožnici) plaše." 

Knjiga Danilova (2:27-28) opisuje događaj kada je Danilo sa svojim prijateljima dao pravo tumačenje carevog sna i njegove budućnosti, a astrolozi to nisu uspeli. Danilo je imao odgovor zato jer mu ga je Bog otkrio.

Bog jedini ima uvid u budućnost i ljudsku  sudbinu. Biblija jasno govori da praktikovanje i verovanje u astrologiju - horoskope nailazi na tešku osudu kod Boga. Jer horoskopima se pokušava razumeti i otkriti budućnost na okultni način, a ne kroz Bogom pisano i inspirisano Sveto Pismo - Bibliju. Bog je stavio pred svakog čoveka sposobnost i odgovornost, koji će životni put izabrati. Astrologija jeste fatalistička - tvrdi da je sve unapred određeno. Zbog toga verovanje u horoskop može biti katastrofalno, jer sledeći savete horoskopa ljudi mogu sebi uništiti  život. 

